techiaith/cofnodycynulliad_en-cy huggingface dataset:
English: Cash flow is a critical component of any business, First Minister, and as we go into the critical summer/autumn planting season, farmers need the confidence that they have the cash flow to buy the stock, breeding stock or seeds, to plan for the next growing season so that there's a harvest to be had next year. The UK Government in England have brought forward the window for paying the basic payment scheme to July so that that cash flow pressure can be alleviated. Will the Welsh Government take similar action here in Wales so that that BPS money can be paid into farmers' bank accounts, so that they can have the confidence to place the orders for the fertiliser, the seeds and the stock that they need, going into that critical autumn window? That's a direct action that the Welsh Government can undertake because you have the responsibility over it.
Welsh: Mae llif arian parod yn elfen hanfodol o unrhyw fusnes, Prif Weinidog, ac wrth i ni gyrraedd tymor plannu tyngedfennol yr haf/hydref, mae angen yr hyder ar ffermwyr fod ganddyn nhw'r llif arian parod i brynu'r stoc, y stoc bridio neu'r hadau, i gynllunio ar gyfer y tymor tyfu nesaf fel bod cynhaeaf i'w gael y flwyddyn nesaf. Mae Llywodraeth y DU yn Lloegr wedi symud y ffenestr ar gyfer talu'r cynllun taliadau sylfaenol ymlaen i fis Gorffennaf er mwyn gallu lleddfu'r pwysau llif arian parod hwnnw. A wnaiff Llywodraeth Cymru gymryd camau tebyg yma yng Nghymru er mwyn gallu talu arian cynllun taliadau sylfaenol i gyfrifon banc ffermwyr, er mwyn iddyn nhw allu bod yn hyderus i wneud yr archebion am y gwrtaith, yr hadau a'r stoc sydd eu hangen arnyn nhw, wrth ddechrau'r ffenestr hollbwysig honno yn yr hydref? Mae hwnnw yn gam uniongyrchol y gall Llywodraeth Cymru ei gymryd gan fod gennych chi gyfrifoldeb drosto.
English: Well, Llywydd, the Welsh Government's record of payment of BPS is, as the leader of the opposition will know, the best in the United Kingdom and has been for many years, and certainly a great deal better than it is across our border. We continue to have discussions every week with the farming unions here in Wales, and with other farming interests. My colleague Lesley Griffiths will, of course, be looking to see whether there are actions that we can take that respond to the pressures that the sector is under, and I will make sure that the specific suggestion that the leader of the opposition has made is part of those discussions.
Welsh: Wel, Llywydd, record Llywodraeth Cymru o dalu'r cynllun taliadau sylfaenol, fel y mae arweinydd yr wrthblaid yn ei wybod, yw'r gorau yn y Deyrnas Unedig ac mae wedi bod y gorau ers blynyddoedd lawer, ac yn sicr yn llawer iawn gwell nag y mae dros ein ffin. Rydym ni'n parhau i gael trafodaethau bob wythnos gydag undebau'r ffermwyr yma yng Nghymru, a gyda buddiannau ffermio eraill. Bydd fy nghyd-Weinidog Lesley Griffiths, wrth gwrs, yn edrych i weld a oes camau y gallwn ni eu cymryd sy'n ymateb i'r pwysau sydd ar y sector, a byddaf yn gwneud yn siŵr bod yr awgrym penodol y mae arweinydd yr wrthblaid wedi ei wneud yn rhan o'r trafodaethau hynny.
English: Diolch, Llywydd. Last week, the Prime Minister signalled his intention to sack 91,000 workers, more than one in five of the total UK civil service, over the next three years. This would amount to over 6,000 job losses here in Wales. Has the UK Government shared the detail of their proposals with you as to where their axe is going to be wielded here in Wales, or was the first you heard about this, like the employees in question, via the Daily Mail? Has there been any communication from the UK Government in relation to the possible privatisation of the Driver and Vehicle Licensing Agency in Swansea, Her Majesty's Passport Office or other agencies based in Wales? If these proposals are implemented, could the eventual total jobs lost in Wales be even higher than the 20 per cent figure suggested by the Prime Minister? And is it any wonder that the Westminster Government pulled its Bill on workers' rights from the Queen's Speech last week when it is behaving little better than P&O Ferries?
Welsh: Diolch, Llywydd. Yr wythnos diwethaf, nododd Prif Weinidog y DU ei fwriad i ddiswyddo 91,000 o weithwyr, mwy nag un o bob pump o gyfanswm gwasanaeth sifil y DU, dros y tair blynedd nesaf. Byddai hyn yn golygu colli dros 6,000 o swyddi yma yng Nghymru. A yw Llywodraeth y DU wedi rhannu manylion eu cynigion â chi ynglŷn â ble y bydd eu bwyell yn disgyn yma yng Nghymru, neu ai'r cyntaf y gwnaethoch chi ei glywed am hyn, fel y gweithwyr dan sylw, oedd drwy'r Daily Mail? A fu unrhyw ohebiaeth gan Lywodraeth y DU ynglŷn â'r posibilrwydd o breifateiddio'r Asiantaeth Trwyddedu Gyrwyr a Cherbydau yn Abertawe, Swyddfa Basport Ei Mawrhydi neu asiantaethau eraill sydd wedi eu lleoli yng Nghymru? Os caiff y cynigion hyn eu rhoi ar waith, a allai cyfanswm y swyddi sy'n cael eu colli yng Nghymru yn y pen draw fod hyd yn oed yn uwch na'r ffigur o 20 y cant yr awgrymodd Brif Weinidog y DU? Ac a yw'n syndod bod Llywodraeth San Steffan wedi tynnu ei Fil ar hawliau gweithwyr o Araith y Frenhines yr wythnos diwethaf pan nad yw'n ymddwyn fawr gwell na P&O Ferries?
English: Far from being the cause of the cost of living crisis, public sector workers are its victims, like every other worker. It's not cutting their jobs, but raising their real wages - especially for the lowest paid - that surely should be the urgent focus now. So, what can we in Wales do to help make this happen? The Senedd and the Welsh Government are both committed to paying the real living wage to every staff member. Last year, the Dyfed-Powys Police force became Wales's first police force to become an accredited real living wage employer, yet not every public sector employer in Wales has done so yet. Why not, First Minister, invite them all to the next cost of living summit, and ask them what it would take to make Wales a real living wage nation, starting with the entire public sector, or at least that part of it that we in Wales, not Westminster, have control over?
Welsh: Yn hytrach nag un o achosion yr argyfwng costau byw, gweithwyr y sector cyhoeddus yw ei ddioddefwyr, fel pob gweithiwr arall. Siawns nad torri eu swyddi, ond codi eu cyflogau gwirioneddol - yn enwedig i'r rhai ar y cyflogau isaf - ddylai fod y pwyslais brys yn awr. Felly, beth allwn ni yng Nghymru ei wneud i helpu i sicrhau bod hyn yn digwydd? Mae'r Senedd a Llywodraeth Cymru ill dau wedi ymrwymo i dalu'r cyflog byw gwirioneddol i bob aelod o staff. Y llynedd, Heddlu Dyfed-Powys oedd heddlu cyntaf Cymru i fod yn gyflogwr cyflog byw gwirioneddol achrededig, ond nid yw pob cyflogwr sector cyhoeddus yng Nghymru wedi gwneud hynny eto. Beth am, Prif Weinidog, eu gwahodd nhw i gyd i'r uwchgynhadledd costau byw nesaf, a gofyn iddyn nhw beth y byddai'n ei gymryd i wneud Cymru yn genedl cyflog byw gwirioneddol, gan ddechrau gyda'r sector cyhoeddus cyfan, neu o leiaf y rhan honno ohono y mae gennym ni yng Nghymru, nid San Steffan, reolaeth drosti?
English: Well, Llywydd, following the annual event in which the real living wage calculation is announced for the following financial year, I wrote to the leaders of all public sector bodies in Wales, urging them to come forward as real living wage employers. Now, the point that I made in my letter was that I am prepared to recognise that different bodies - different local authorities, for example - are on different parts of the spectrum as far as the journey to real living wage accreditation is concerned. Cardiff Council is an outstanding early example of success in that field, but I recognise that not everybody starts from the same place. What I'm not prepared to recognise is a reply that says that there is no plan to get to real living wage accreditation. So, that was the burden of my letter to not just local authority leaders, but leaders of public sector organisations of all sorts in Wales. This is a journey that we all have to be on, albeit that some will be better placed to get to the end of that journey than others.
Welsh: Wel, Llywydd, yn dilyn y digwyddiad blynyddol lle cyhoeddir y cyfrifiad cyflog byw gwirioneddol ar gyfer y flwyddyn ariannol ganlynol, ysgrifennais at arweinwyr pob corff sector cyhoeddus yng Nghymru, yn eu hannog i ddod ymlaen fel cyflogwyr cyflog byw gwirioneddol. Nawr, y pwynt a wnes i yn fy llythyr oedd fy mod i'n barod i gydnabod bod gwahanol gyrff - gwahanol awdurdodau lleol, er enghraifft - ar wahanol rannau o'r sbectrwm o ran y daith tuag at achrediad cyflog byw gwirioneddol. Mae Cyngor Caerdydd yn enghraifft gynnar eithriadol o lwyddiant yn y maes hwnnw, ond rwy'n cydnabod nad yw pawb yn dechrau o'r un lle. Yr hyn nad wyf i'n barod i'w gydnabod yw ateb sy'n dweud nad oes cynllun i gael achrediad cyflog byw gwirioneddol. Felly, dyna oedd pwyslais fy llythyr nid yn unig i arweinwyr awdurdodau lleol, ond i arweinwyr sefydliadau sector cyhoeddus o bob math yng Nghymru. Mae hon yn daith y mae'n rhaid i bob un ohonom ni fod arni, er y bydd rhai mewn gwell sefyllfa i gyrraedd pen y daith honno nag eraill.
English: We look forward to working with him positively to ensure that vision for Wales as soon as possible. Today is the International Day Against Homophobia, Biphobia, Interphobia and Transphobia, and on this day it's a real pleasure to pay tribute to Jake Daniels, in becoming the UK's only openly gay currently active male professional footballer. I feel sure that his courage will give confidence to others to follow in his footsteps. On a less positive note, the Wales International Convention Centre is, this month, hosting the televangelist Franklin Graham, who has called gay men and women the enemy who are here to devour our nation, and who has even praised Vladimir Putin for his homophobic policies. Now, Mr Graham may be entitled to his homophobic beliefs, but he's surely not entitled to be provided with a stage to air them at a convention centre that is 50 per cent owned by the Welsh Government. Does that not send out the wrong message from Wales - not of peace and goodwill, as we will do through the Urdd in Oslo tomorrow, but one that says that homophobia and hate are somehow still acceptable?
Welsh: Edrychwn ymlaen at weithio gydag ef yn gadarnhaol i sicrhau'r weledigaeth honno ar gyfer Cymru cyn gynted â phosibl. Heddiw yw'r Diwrnod Rhyngwladol yn erbyn Homoffobia, Deuffobia, Rhyngffobia a Thrawsffobia, ac ar y diwrnod hwn mae'n bleser gwirioneddol dalu teyrnged i Jake Daniels, am fod yr unig ddyn i chwarae pêl-droed yn broffesiynol ar hyn o bryd sy'n agored am fod yn hoyw. Rwy'n teimlo'n siŵr y bydd ei ddewrder yn rhoi hyder i eraill ddilyn yn ei ôl troed. Ar nodyn llai cadarnhaol, mae Canolfan Confensiwn Rhyngwladol Cymru, y mis hwn, yn rhoi llwyfan i'r telefangelydd Franklin Graham, sydd wedi galw dynion a menywod hoyw yn elyn sydd yma i ddifa ein cenedl, ac sydd hyd yn oed wedi canmol Vladimir Putin am ei bolisïau homoffobig. Nawr, efallai fod gan Mr Graham hawl i'w gredoau homoffobig, ond siawns nad oes ganddo hawl i gael llwyfan i'w mynegi mewn canolfan gynadledda sydd 50 y cant yn eiddo Llywodraeth Cymru. Onid yw hynny'n cyfleu'r neges anghywir gan Gymru - nid o heddwch ac ewyllys da, fel y byddwn ni'n ei wneud drwy'r Urdd yn Oslo yfory, ond un sy'n dweud bod homoffobia a chasineb rywsut yn dal i fod yn dderbyniol?
English: Well, Llywydd, can I begin by agreeing with what Adam Price has said about Jake Daniels? It's taken a 17-year-old to come forward in that way, and what a lesson that is for others who are older than that very courageous young man, and let's hope that his example will be heard by others. I regret the fact that the event to which Adam Price referred is going ahead, but the decision is not one for the Welsh Government. We do not run that centre, and it's for those who are responsible for it to make those decisions. I'm sorry to see a person of those views being given a platform to express them here in Wales, and they absolutely do not reflect anything that the Welsh Government would be prepared to endorse or sanction. Instead, our plan, our LGBTQ+ plan for Wales, which we continue to work on and have had a very engaged set of discussions with members of that community and others on, aims to make us a genuinely LGBTQ+ friendly nation. That certainly extends to young people, and I thank the leader of Plaid Cymru for what he said about the Urdd and the message of peace and goodwill, which they will publish tomorrow in Oslo in their centenary year. It's a remarkable record, a record of expressing views and sentiments a million miles away from those that we regret being heard here in Wales, and giving us, alongside what we've seen of Jake Daniels today, genuine hope for the future.
Welsh: Wel, Llywydd, a gaf i ddechrau drwy gytuno â'r hyn y mae Adam Price wedi ei ddweud am Jake Daniels? Mae wedi cymryd dyn ifanc 17 mlwydd oed i ddod ymlaen yn y ffordd honno, ac am wers yw honno i bobl eraill sy'n hŷn na'r dyn ifanc dewr iawn hwnnw, a gadewch i ni obeithio y bydd ei esiampl yn cael ei chlywed gan bobl eraill. Rwy'n gresynu at y ffaith bod y digwyddiad y cyfeiriodd Adam Price ato yn mynd rhagddo, ond nid yw hynny yn benderfyniad i Lywodraeth Cymru. Nid ni sy'n rhedeg y ganolfan honno, a mater i'r rhai sy'n gyfrifol amdani yw gwneud y penderfyniadau hynny. Mae'n ddrwg gen i weld rhywun â'r safbwyntiau hynny yn cael llwyfan i'w mynegi yma yng Nghymru, ac yn sicr dydyn nhw ddim yn adlewyrchu unrhyw beth y byddai Llywodraeth Cymru yn barod i'w gefnogi na'i gymeradwyo. Yn hytrach, nod ein cynllun, ein cynllun LGBTQ+ ar gyfer Cymru, yr ydym ni'n parhau i weithio arno ac wedi cael cyfres o drafodaethau ymgysylltiedig iawn gydag aelodau o'r gymuned honno ac eraill arno, yw ein gwneud yn genedl wirioneddol ystyriol o bobl LGBTQ+. Mae hynny yn sicr yn ymestyn i bobl ifanc, ac rwy'n diolch i arweinydd Plaid Cymru am yr hyn a ddywedodd am yr Urdd a'r neges o heddwch ac ewyllys da, y byddan nhw'n ei chyhoeddi yfory yn Oslo yn ystod eu canmlwyddiant. Mae'n record ryfeddol, record o fynegi barn a theimladau sydd yn aruthrol o wahanol i'r rhai yr ydym ni'n gresynu eu bod nhw'n cael eu clywed yma yng Nghymru, ac yn rhoi i ni, ochr yn ochr â'r hyn yr ydym ni wedi ei weld gan Jake Daniels heddiw, obaith gwirioneddol ar gyfer y dyfodol.
English: I thank Hefin David for that, Llywydd. On Friday last week, the Welsh Government announced a further £50 million investment in active travel measures across Wales. All local authorities, including Caerphilly, will receive a minimum allocation of £500,000, and this funding will assist in developing alternatives to reliance on the car, including, of course, access to public transport services.
Welsh: Diolch i Hefin David am hynna, Llywydd. Ddydd Gwener yr wythnos diwethaf, cyhoeddodd Llywodraeth Cymru fuddsoddiad ychwanegol o £50 miliwn mewn mesurau teithio llesol ledled Cymru. Bydd pob awdurdod lleol, gan gynnwys Caerffili, yn cael isafswm o £500,000 o ddyraniad, a bydd yr arian hwn yn helpu i ddatblygu dewisiadau amgen i ddibyniaeth ar y car, gan gynnwys, wrth gwrs, mynediad at wasanaethau trafnidiaeth gyhoeddus.
English: Just before I ask my question, I'd like to welcome Mr Sean Donovan and his mother Sarah into the public gallery. He will have taken a great deal of interest in the question that was asked by Adam Price and the response from the First Minister. I have also discussed this issue with them today. And one of the key issues that I've raised previously with the First Minister is connection to the Grange hospital by public transport, by bus. I've spoken to Transport for Wales - I've had many meetings with them - and one of the things they are pioneering is a new east-to-west high-quality strategic bus corridor that would connect Llantrisant, Pontypridd, Abercynon, Nelson, Ystrad Mynach, Newbridge, Pontypool and Cwmbran to the Grange hospital, and I know my colleague from Blaenau Gwent is interested to see connections there too. It's going to be done in a three-stage process, and the first stage can be enacted quickly with the support of the Welsh Government, which is extending the route 21 service direct from Blackwood to the Grange, with an extension to Cwmbran. That can be done very, very soon. And stage 2, then, can follow fairly soon afterwards. What I'd like from the First Minister today is a timescale for that and some advice on how quickly that can be achieved - both stage 1 and stage 2, connecting our communities east and west, and particularly to the Grange hospital.
Welsh: Cyn i mi ofyn fy nghwestiwn, hoffwn i groesawu Mr Sean Donovan a'i fam Sarah i'r oriel gyhoeddus. Bydd wedi ymddiddori yn fawr iawn yn y cwestiwn y gofynnodd Adam Price a'r ymateb gan y Prif Weinidog. Rwyf i hefyd wedi trafod y mater hwn gyda nhw heddiw. Ac un o'r materion allweddol yr wyf i wedi eu codi o'r blaen gyda'r Prif Weinidog yw cysylltiad ag ysbyty'r Faenor ar drafnidiaeth gyhoeddus, ar fws. Rwyf i wedi siarad â Trafnidiaeth Cymru - rwyf i wedi cael llawer o gyfarfodydd gyda nhw - ac un o'r pethau y maen nhw'n eu harloesi yw coridor bysiau strategol ansawdd uchel newydd o'r dwyrain i'r gorllewin a fyddai'n cysylltu Llantrisant, Pontypridd, Abercynon, Nelson, Ystrad Mynach, Trecelyn, Pont-y-pŵl a Chwmbrân ag ysbyty'r Faenor, ac rwy'n gwybod bod gan fy nghyd-Aelod o Flaenau Gwent ddiddordeb mewn gweld cysylltiadau yno hefyd. Bydd yn cael ei wneud mewn proses tri cham, a gellir gweithredu'r cam cyntaf yn gyflym gyda chefnogaeth Llywodraeth Cymru, sy'n ymestyn gwasanaeth llwybr 21 yn uniongyrchol o'r Coed-duon i'r Faenor, gydag estyniad i Gwmbrân. Gellir gwneud hynny yn fuan dros ben. Ac yna gall cam 2 ddilyn yn weddol fuan wedyn. Yr hyn yr hoffwn ei gael gan y Prif Weinidog heddiw yw amserlen ar gyfer hynny a rhywfaint o gyngor ar ba mor gyflym y gellir cyflawni hynny - cam 1 a cham 2, gan gysylltu ein cymunedau i'r dwyrain a'r gorllewin, ac yn enwedig ag ysbyty'r Faenor.
English: Llywydd, I thank Hefin David for that and acknowledge the consistent interest that he's taken in making sure that public transport links to the Grange hospital are as good as they can be, and I'm very pleased to say to him that we're in the final stages of finalising arrangements to introduce that new direct bus link to the hospital from Blackwood, Newbridge and Pontypool, and that that service will begin within a few weeks, in July. It will be a direct contract between the Welsh Government and the bus operator here in south Wales in order to get that service to happen. The service will operate on an hourly basis throughout the day, and we will carefully monitor its effectiveness over the first six months. That direct service will also connect with other bus and rail services at key hubs and interchanges. My colleague Lee Waters will make an announcement shortly to confirm the exact start date. It will be a significant advance in making sure that people who rely on public transport to get to and from the Grange hospital from the Member's constituency and from others along that route will now have that new service at their disposal.
Welsh: Llywydd, diolch i Hefin David am hynna ac rwy'n cydnabod y diddordeb cyson y mae wedi ei ddangos i wneud yn siŵr bod cysylltiadau trafnidiaeth gyhoeddus ag ysbyty'r Faenor gystal ag y gallan nhw fod, ac rwy'n falch iawn o ddweud wrtho ein bod ni ar y camau olaf o gwblhau trefniadau i gyflwyno'r cyswllt bysiau uniongyrchol newydd hwnnw â'r ysbyty o'r Coed Duon, Trecelyn a Phont-y-pŵl, ac y bydd y gwasanaeth hwnnw yn dechrau o fewn ychydig wythnosau, ym mis Gorffennaf. Bydd yn gontract uniongyrchol rhwng Llywodraeth Cymru a'r gweithredwr bysiau yma yn ne Cymru er mwyn sicrhau bod y gwasanaeth hwnnw yn digwydd. Bydd y gwasanaeth yn gweithredu bob awr drwy gydol y dydd, a byddwn yn monitro ei effeithiolrwydd yn ofalus dros y chwe mis cyntaf. Bydd y gwasanaeth uniongyrchol hwnnw hefyd yn cysylltu â gwasanaethau bysiau a threnau eraill mewn canolfannau a chyfnewidfeydd allweddol. Bydd fy nghyd-Weinidog Lee Waters yn gwneud cyhoeddiad yn fuan i gadarnhau'r union ddyddiad cychwyn. Bydd yn gam sylweddol ymlaen o ran gwneud yn siŵr y bydd y gwasanaeth newydd hwnnw ar gael bellach i'r bobl sy'n dibynnu ar drafnidiaeth gyhoeddus i fynd i ysbyty'r Faenor ac yn ôl o etholaeth yr Aelod ac o etholaethau eraill ar hyd y llwybr hwnnw.
English: I thank the Member for that question. The Welsh Government works closely with all regional safeguarding boards and local authorities to strengthen and improve safeguarding practice across Wales. New all-Wales safeguarding procedures have been developed with those boards, to ensure services better identify and implement learning.
Welsh: Diolch i'r Aelod am y cwestiwn yna. Mae Llywodraeth Cymru yn gweithio'n agos gyda'r holl fyrddau diogelu rhanbarthol ac awdurdodau lleol i gryfhau a gwella arferion diogelu ledled Cymru. Mae gweithdrefnau diogelu newydd i Gymru gyfan wedi eu datblygu gyda'r byrddau hynny, i sicrhau bod gwasanaethau yn nodi ac yn gweithredu gwersi yn well.
English: First Minister, 20 years have now passed since the tragic murder of eight-year-old Victoria Climbié at the hands of her great aunt and partner in London. The case highlighted the failings of different Government agencies that failed to address the persistent abuse that she was suffering at the hands of her family. Whilst this murder did not take place in Wales, the report undertaken by Lord Laming in 2001 set out a number of recommendations as to how best reduce the chances of such horrific incidents happening again. Only last year, we saw the appalling murder of five-year-old Logan Mwangi at the hands of his mother and stepfather in Bridgend. Recently, I spoke to constituents who expressed their concerns that social services were not being transparent or accountable in the way that they were dealing with safeguarding matters. Indeed, Lord Laming's review highlighted that there was too much, and I quote, 'organisational confusion and "buck passing"to believe that the safety of a child can be achieved simply through issuing more guidance.' First Minister, what measures are in place to ensure that these comments are listened to, and, a generation on, that cultures have changed? Diolch.
Welsh: Prif Weinidog, mae 20 mlynedd wedi mynd heibio bellach ers llofruddiaeth drasig y plentyn wyth oed Victoria Climbié, yn nwylo ei hen fodryb a'i phartner yn Llundain. Amlygodd yr achos fethiannau gwahanol asiantaethau Llywodraeth a fethodd â mynd i'r afael â'r cam-drin parhaus yr oedd yn ei ddioddef gan ei theulu. Er na ddigwyddodd y llofruddiaeth hon yng Nghymru, nododd yr adroddiad a luniwyd gan yr Arglwydd Laming yn 2001 nifer o argymhellion ynghylch y ffordd orau o leihau'r siawns y bydd digwyddiadau erchyll o'r fath yn digwydd eto. Dim ond y llynedd, gwelsom lofruddiaeth ofnadwy y plentyn pump oed Logan Mwangi gan ei fam a'i lystad ym Mhen-y-bont ar Ogwr. Yn ddiweddar, siaradais ag etholwyr a fynegodd eu pryderon nad oedd y gwasanaethau cymdeithasol yn bod yn dryloyw nac yn atebol yn y ffordd yr oedden nhw'n ymdrin â materion diogelu. Yn wir, amlygodd adolygiad yr Arglwydd Laming fod gormod, a dyfynnaf, 'o ddryswch sefydliadol a "bwrw'r cyfrifoldeb"i gredu y gellir sicrhau diogelwch plentyn dim ond drwy gyhoeddi mwy o ganllawiau.' Prif Weinidog, pa fesurau sydd ar waith i sicrhau y gwrandewir ar y sylwadau hyn, a chenhedlaeth yn ddiweddarach, fod diwylliannau wedi newid? Diolch.